ما يتم تسريبه وترويجه عن السفير المغربي السابق بمدغشقر محمد عمار اللي حكمو عليه ببيان بئيس لوزارة الخارجية حتى قبل ان تصل لجنة تفتيش من وزارة المالية لهذه الدولة٬ كله عبث في عبث. خرج البارح فالصحافة الملغاشية باللي سبب توقيف وزارة الخارجية لسفير الرباط بعاصمة مدغشقر، تعود إلى شكاية رفعها رئيس الجمهورية الأفريقية “هيري راجا أوناريمامبينينا” إلى الملك محمد السادس. كيفاش رئيس دولة يرفع شكاية هاد الشي غريب وما مفهومش والو. راه الرئيس ايلى ما بغاش شي سفير يجري عليه. ثم هناك نقطة اخطر فهاد الملف المثير. ياك المغرب هادي مدة طويلة طلب من دولة مدغشقر اي الرئيس يقبل تعيين السفير الحالي بالجيلالي علاش تعطل يرد على المغرب هاد المدة كلها؟ ياك كلشي فيديهم. كيفاش حتى قرب يوصل المغرب عاد كلشي سرعو فيه بما فيه قبول الرئيس الملغاشي لاعتماد السفير المغربي الجديد. كاينة امور كثيرة غامضة فهاد الملف. فيه غير حسابات داخلية فوزارة الخارجية. يقدر يكون السفير داير لفضايح وراه ماشي غير بوحدو اللي كيدير هاد الشي. خاص تحقيق فكل السفارات والا فالامر غير تصفية حسابات مع هاد السيد 
العبث: اسئلة معلقة على ادانة سفير المغرب بمدغشقر بدون محاكمة: كيفاش الرئيس شكى بيه وهو ما بغاش يقبل السفير الجديد